Diari Oficial de la Generalitat Valenciana


Sumari del DOGV 2769, del 13-06-1996 (1996/838465)

ORDRE de 4 de juny de 1996 de la Conselleria d'Agricultura i Medi Ambient, per la qual es convoquen subvencions destinades al foment de mètodes de producció agrària compatibles amb les exigències de protecció i conservació de determinats espais naturals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/06/04/(2)/dof/vci/html**

### Dades del document

Número de DOGV
:   2769

Data del DOGV
:   13-06-1996

Secció del DOGV
:   DISPOSICIONS GENERALS

Número del document
:   1996/838465


Data del document
:   04-06-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Correcció d'errades

Anàlisi jurídica

ORDRE de 4 de juny de 1996 de la Conselleria d'Agricultura i Medi Ambient, per la qual es convoquen subvencions destinades al foment de mètodes de producció agrària compatibles amb les exigències de protecció i conservació de determinats espais naturals de la Comunitat Valenciana.   
En el marc de la reforma de la política agrària comuna, en el Reglament (CEE) 2.078/92 s'estableix un règim d'ajudes destinades al foment de mètodes de producció agrària compatibles amb la protecció del medi ambient i la protecció dels espais naturals.  
La Decisió de 19 de gener de 1995, de la Comissió de les Comunitats Europees, aprova el programa nacional per a l'aplicació d'aquest règim d'ajudes a Espanya; en aquest programa s'han fixat les zones on seran d'aplicació les ajudes, les quals han estat desenvolupades en els reials decrets 51/1995, de 20 de gener, i 928/1995, de 9 de juny.  
En el Reial Decret 928/1995, de 9 de juny, s'estableix un règim de mesures per al foment de l'ús de mètodes de producció agrària compatibles amb les exigències de protecció del medi ambient y de la conservació de l'espai natural a les zones humides espanyoles incloses en la llista de zones humides d'importància internacional, especialment hàbitats d'aus aquàtiques (convenció Ramsar), i a les zones d'especial protecció d'aus (ZEPA).  
Per mitjà d'aquesta ordre s'instrumenten aquestes ajudes, que seran finançades amb fons de la Unió Europea, a través del FEOGA, Secció Garantia, del Ministeri d'Agricultura, Pesca i Alimentació i de la Generalitat Valenciana.  
L'objectiu principal d'aquestes ajudes és subvencionar determinades pràctiques que faciliten la conservació dels espais naturals afavorint les activitats tradicionals que n'han permés la preservació. Amb la finalitat d'estimular aquestes pràctiques, cal compensar les rendes dels qui es comprometen a l'execució d'algunes a través de les mesures que s'hi preveuen.  
Les pràctiques agràries subvencionades es detallen en aquesta ordre en forma de mesures, i es defineix l'àmbit d'aplicació de cadascuna d'elles. Cada una d'aquestes mesures reuneix una sèrie de compromisos valorats el compliment dels quals se subvenciona i que, sumats, donen la quantia de la prima per unitat de superfície.  
Aquesta convocatòria es realitza sense perjudici que, en anys successius, s'amplien les mesures subvencionades a les altres incloses en la decisió de la Comissió.  
Per això, i d'acord amb el que es disposa en l'article 35 de la Llei 5/1983, de 30 de desembre, del Govern Valencià, i l'article 47.3 del Text Refós de la Llei de la Hisenda Pública de la Generalitat Valenciana aprovada per decret legislatiu de 26 de juny de 1991, del Consell de la Generalitat Valenciana,  
ORDENE  
Primer  
Convocar la concessió de subvencions per un import global màxim de 301.OOO.OOO de pessetes a càrrec del capítol IV de la secció 12, servei 07, i programa 442.30, línia 01035, dels pressupostos de la Generalitat Valenciana per a 1996. Les ajudes esmentades es promouen d'acord amb el Reglament (CEE) 2.078/92 i el Reial Decret 928/1995, de 9 de juny.   
Segon  
Aprovar les bases per les quals es regirà aquesta convocatòria i que figuren com a annexos a aquesta ordre.  
Tercer  
En tot allò que no es regula en aquesta ordre s'atendrà el que es disposa en el Decret Legislatiu de 26 de juny de 1991, de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.  
DISPOSICIONS FINALS  
Primera  
Per al desenvolupament i l'execució del que es disposa en aquesta ordre, es faculta la directora general del Medi Natural per a dictar les resolucions necessàries per a l'aplicació.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, s'hi podrà interposar recurs contenciós administratiu en el termini de dos mesos, comptadors des del dia següent al de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. Per a la interposició de l'esmentat recurs caldrà la comunicació prèvia a la Conselleria d'Agricultura i Medi Ambient.  
Tot això, d'acord amb el que es preveu en els articles 57 i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 4 de juny de 1996  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ  
ANNEX I  
Bases per les quals es regula la convocatòria de subvencions destinades al foment de mètodes de producció agrària compatibles amb les exigències de protecció i conservació de determinats espais naturals de la Comunitat valenciana  
Primera. Beneficiaris  
Podran ser beneficiaris d'aquestes subvencions els titulars d'explotacions agropecuàries i els propietaris dels terrenys de les zones indicades en la base tercera que es comprometen a realitzar algunes de les actuacions que constitueixen les mesures i que s'indiquen en l'article següent.  
Segona. Objecte i actuacions que s'han de realitzar  
1. Les subvencions es destinaran a promoure mètodes de producció agrària compatibles amb la conservació de l'espai natural, en forma de mesures voluntàries en determinats espais naturals de la Comunitat Valenciana, per mitjà d'un compromís mínim de realització de cinc anys.  
2. Serà objecte d'ajuda la protecció de flora i fauna en zones humides racionalitzant l'ús de fertilitzants i de productes fitosanitaris de síntesi i el manteniment de cultius tradicionals inundats, el contingut, àmbit d'aplicació, quantia i compromisos dels quals figuren en l'annex II.  
Tercera. Ambit d'aplicació  
L'àmbit d'aplicació d'aquesta ordre per a l'any 1996 serà el Parc Natural de l'Albufera, com a zona Ramsar.  
L'àmbit inclourà el perímetre de protecció definit en el Decret 71/1993, de 31 de maig, del Govern Valencià, de règim jurídic del Parc de l'Albufera.  
Quarta. Quanties de les ajudes  
1. Als beneficiaris que es comprometen, pels períodes mínims indicats, a realitzar alguna de les actuacions previstes en la base 2a, se'ls podrà concedir una prima anual que serà modulada d'acord amb les hectàrees afectades per la mesura.   
2. Els imports màxims de les primes seran els fixats en l'annex II d'aquesta ordre, amb un màxim de 66.000 PTA per hectàrea.  
3. Quan el titular de l'explotació exercisca l'activitat com a agricultor a títol principal d'acord amb la definició de la Llei 19/1995, de 4 de juliol, de Modernització de les Explotacions Agràries, desenvolupada pel Reial Decret 204/1996, de 9 de febrer, (BOE 10.02.96), les primes previstes podran augmentar-se en un 20 per cent.  
4. D'acord amb l'article 47.11.c del Text Refós de la Llei d'Hisenda Pública Valenciana, si l'import global de les sol·licituds supera el de les disponibilitats pressupostàries, es podrà establir el prorrateig de l'import global màxim fixat entre els beneficiaris de la subvenció. En cas que existisquen renúncies entre les sol·licituds finalment acceptades, podrà dictar-se una resolució complementària en la qual la quantitat sobrant siga prorratejada entre les sol·licituds acceptades.  
Cinquena. Sol·licituds i documentació  
1. Les sol·licituds es formalitzaran en instància degudament emplenada, segons el model que figura com a annex III d'aquesta ordre, i es dirigiran a la directora general del Medi Natural.  
2. Les sol·licituds podran presentar-se a les oficines comarcals de la Conselleria d'Agricultura i Medi Ambient, a la seu del Parc Natural de l'Albufera, carrer del Pintor Martí Girbes, s/n, del Palmar (CP: 46410, València); a les oficines de la Conselleria d'Agricultura i Medi Ambient, al carrer de l'Arquitecte Alfaro, número 39, i a la resta de llocs i formes a què es refereix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
3. El termini de presentació d'instàncies serà d'un mes comptador a partir de l'endemà de la publicació d'aquesta ordre en el Diari Oficial de la Generalitat Valenciana.  
4. L'admissió a tràmit d'una sol·licitud de subvenció no generarà cap compromís de concessió.  
5. La documentació que han de presentar els interessats juntament amb la instància per a sol·licitar les ajudes serà la següent:  
a) Documentació acreditativa de la identificació del sol·licitant:  
\* Persones físiques: NIF o DNI.  
\* Persones jurídiques o agrupació de persones físiques:  
1. CIF  
2. Còpia compulsada dels estatuts de l'entitat i/o escriptura de constitució o qualsevol altre document admissible en dret que ho acredite.  
3. Certificat de l'acta on conste l'acord de sol·licitar les ajudes i el nomenament del representant de l'entitat per a efectuar la gestió.  
\* Els tancats i les cooperatives que no siguen titulars d'explotació agrària podran presentar per mitjà del seu representant legal una única sol·licitud, en la qual es detallaran els socis que s'acullen a aquestes ajudes, acompanyada de la documentació de cadascun d'ells que s'especifica en els apartats A, B, C, D, E, i F d'aquest punt.  
b) Documentació acreditativa de la propietat dels terrenys o la titularitat de l'explotació. Aquests punts es podran acreditar per mitjà d'alguns dels següents documents:  
- Certificat municipal de cadastre secció rústica.  
- Certificat o nota simple de registre.  
- Rebuts de l'impost sobre béns immobles de naturalesa rústica, en els quals s'especifiquen la superfície, el polígon i la parcel·la.  
- Escriptures públiques, en les quals s'especifiquen la superfície, el polígon i la parcel·la.  
- Document que acredite l'arrendament.  
- Qualsevol altre document admissible en dret.  
c) Models emplenats de la relació de parcel·les acollides, amb la indicació dels compromisos que se subscriuen i la localització gràfica a escala suficient per a la situació de la parcel·la.  
d) Còpia de la sol·licitud de certificat d'estar al corrent o exempt de les obligacions tributàries o amb la Seguretat Social, amb el segell del Registre d'Entrada de l'administració corresponent o autorització perquè la Conselleria ho puga sol·licitar en nom seu. Annexos IV i V.  
e) Imprés d'alta de tercers per a pagaments de la Generalitat Valenciana degudament emplenat i segellat per l'entitat bancària corresponent, segons el model que figura com a annex VI d'aquesta ordre.  
f) Els agricultors a títol principal (ATP) hauran de justificar-ho per mitjà de la presentació de l'última declaració de l'IRPF.  
Sisena. Valoració i tràmit  
1. La valoració dels expedients es realitzarà per una comissió avaluadora presidida per la directora general del Medi Natural i composta per tres tècnics designats per la directora general i un representant de la Secretaria General Administrativa.  
2. Per a la concessió de l'ajuda es tindran en compte els següents criteris de priorització:   
1r Interés mediambiental.  
2n Estar la parcel·la inclosa en una unitat de gestió, tancats.  
3. Avaluades les sol·licituds i acabats els actes d'instrucció de l'expedient, la directora general del Medi Natural elevarà la proposta, que contindrà les sol·licituds elegides i l'import de les ajudes, els criteris aplicats i les sol·licituds desestimades a la consellera d'Agricultura i Medi Ambient.  
4. La resolució definitiva dictada per la consellera es publicarà en el Diari Oficial de la Generalitat Valenciana.  
5. Contra la resolució o la denegació de concessió d'ajudes, les persones interessades podran interposar un recurs contenciós administratiu davant el Tribunal Superior de Justícia de la Comunitat Valenciana en el termini de dos mesps comptadors des de la publicació en el Diari Oficial de la Generalitat Valenciana, d'acord amb el que es disposa en els articles 52 i següents de la Llei de la Jurisdicció Contenciosa Administrativa, després de la comunicació a la Conselleria d'Agricultura i Medi Ambient, segons es disposa en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6. La sol·licitud es considerarà desestimada si no se'n dicta la resolució en el termini de tres mesos des de l'acabament del termini de presentació d'instàncies.  
7. Els beneficiaris de les subvencions podran renunciar-hi expressament en el termini de 10 dies a partir de l'endemà de la publicació de la resolució de concessió.  
Setena. Obligacions dels beneficiaris  
1. Els beneficiaris de les subvencions hauran d'acreditar, en el termini màxim de 10 dies hàbils comptadors a partir de l'endemà de la publicació de la resolució de concessió d'ajudes, que es troben al corrent o exempts de les obligacions tributàries i amb la Seguretat Social, en els termes que es disposa en l'Ordre de 7 de gener de 1991, de la Conselleria d'Economia i Hisenda (DOGV núm. 1.477, de 5 de febrer de 1991).  
2. Quan es realitzen pagaments en exercicis posteriors al de la concessió, l'acreditació esmentada en el paràgraf anterior haurà de realitzar-se en relació, a més, amb el moment de l'expedició de les primeres ordres o propostes de pagament que tinguen lloc en els exercicis posteriors següents.  
3. Trobar-se en la situació que legitima la concessió en el moment de rebre la subvenció.  
4. Complir amb els requisits i les condicions que comporta la concessió o gaudi de l'ajuda.  
5. El sotmetiment a les actuacions de control financer que corresponen a la Intervenció General en relació amb les subvencions i les ajudes concedides.  
6. Comunicar, en qualsevol moment de la vigència de l'expedient, altres ajudes públiques sol·licitades o concedides per al mateix projecte.  
7. No tenir deutes pendents amb la Generalitat Valenciana.  
8. Els beneficiaris subscriuran un contracte amb la Generalitat Valenciana en el qual es farà constar l'ajuda concedida i les condicions establides en la resolució de concessió.  
Els beneficiaris quedaran obligats al compliment de les condicions establides d'acord amb els compromisos que comporta cada una de les mesures. L'incompliment d'aquestes condicions donarà lloc a l'anul·lació de la concessió o a la reducció de l'ajuda concedida i, si s'escau, al reintegrament de les quantitats que corresponguen.  
Vuitena. Procediment de pagament i justificació de les actuacions realitzades  
1. Els serveis tècnics de la Conselleria d'Agricultura i Medi Ambient efectuaran un control estacional i un seguiment tant del compliment dels compromisos corresponents a les mesures a les quals s'acollirà cada beneficiari com del benefici ambiental que en resulte de l'aplicació.  
2. Una vegada verificat el compliment dels compromisos de cada mesura subvencionada, els tècnics competents designats per la directora general de la Conselleria d'Agricultura i Medi Ambient emetran el corresponent certificat, únic requisit necessari per al cobrament de les primes per part del beneficiari.  
3. El pagament s'efectuarà després de l'emissió del certificat pel tècnic competent del compliment del que s'ha convingut.   
Novena. Reintegrament de quantitats  
1. Segons s'estableix en l'article 47.9 del Text Refós de la Llei d'Hisenda Pública de la Generalitat Valenciana, procedirà el reintegrament de les quantitats percebudes i l'exigència de l'interés de demora des del moment del pagament de l'ajuda en els següents casos:  
a) Incompliment de l'obligació de justificació.  
b) Obtenció de la subvenció sense posseir les condicions requerides en el moment d'efectuar-se el cobrament de la subvenció.  
c) Incompliment de la finalitat per a la qual la subvenció va ser concedida.  
d) Incompliment de les condicions imposades als beneficiaris amb motiu de la concessió de la subvenció.  
2. Igualment, en el supòsit que l'import de la subvención, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenvolupar, procedirà el reintegrament de l'excés obtingut sobre el cost de l'activitat desenvolupada quan la subvenció principal siga de la Generalitat Valenciana.  
ANNEX II  
Protecció de flora i fauna en zones humides racionalitzant l'ús de fertilitzants i de productes fitosanitaris de síntesi i el manteniment de cultius tradicionals de l'arròs  
Aquesta mesura serà aplicable al Parc Natural de l'Albufera.   
Podran acollir-se les explotacions que complisquen algun dels compromisos següents:  
1. Control mecànic de males herbes, especialment amb la tècnica d'enfangament a través d'inundacions prematures segons el calendari adequat.  
2. Manteniment del cultiu a zonas adjacents a llacunes o substitució d'altres cultius per l'arròs.  
3. Manteniment i conservació dels elements de retenció d'aigua, com ara petits dics i comportes, amb la finalitat de mantenir el nivell freàtic de les aigües per a la inundació de la superfície d'arrossar durant els mesos de novembre a març.  
Primes màximes concedides:  
(Pessetes per hectàrea)  
Compromís 1 25.000  
Compromís 2 20.000  
Compromís 3 10.000  
ANNEX III  
Sol·licitud de prima per a mètodes de producció agrària compatibles amb la conservació d'espais naturals  
Campanya agrícola .../...  
Sol·licitant: ... ... ...  
(Primer cognom) (Segon cognom) (Nom)  
NIF ..., ATP (Sí/NO) ...  
Número de la Seguretat Social ... /...  
Adreça: ... Tel. ...  
Codi postal: ... Població ...  
Província: ...  
Representant (per a persones jurídiques, agrupacions i altres):  
... ... ...  
(Primer cognom) (Segon cognom) (Nom)  
NIF ...  
CIF ...  
Adreça: ... Tel. ...  
Codi postal: ... Població ...  
Província: ...  
En representació de ...  
Tipus d'ajuda sol·licitada:  
D2 Protecció de flora i fauna en zones humides.  
¿Va rebre subvenció l'any 1995? (Sí/NO) ...  
La sol·licitud de 1996 és:  
1 Ampliació de compromisos (Sí/NO) ...  
2 Ampliació de terreny (Sí/NO) ...  
..., ... d... de 1996  
DIRECCIó GENERAL DEL MEDI NATURAL


Còpia Permalink ELI